220 Euroopa Liidu Teataja 03/7. kd 31987R1351 L 127/18 EUROOPA ÜHENDUSTE TEATAJA 16.5.1987 KOMISJONI MÄÄRUS (EMÜ) nr 1351/87, 15. mai 1987, millega muudetakse määrust (EMÜ) nr 1868/77, millega kehtestatakse üksikasjalikud rakenduseeskirjad haudemunade ja kodulindude tibude tootmist ja turustamist käsitleva määruse (EMÜ) nr 2782/75 kohaldamiseks EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2782/75 haudemunade ja kodulindude tibude toot- mise ja turustamise kohta,(!') viimati muudetud määrusega (EMÜ) nr 3494/86, (3) eriti selle artikleid 2, 3 ja 17, ning arvestades, et: komisjoni määrus (EMÜ) nr 1868/77, ) viimati muudetud määrusega (EMÜ) nr 3759/85, (4) sisaldab teatavate haudemu- nade ja kodulindude tibude tootmise ja turustamise eeskirjade rakendamiseks vajalikke sätteid; neid sätteid tuleks kohandada vastavalt määruse (EMÜ) nr 2782/75 viimastele muudatustele seoses tibude tootmiseks kasutatavate haudemunade turustamisega; kõnealustes eeskir- jades tuleks võtta vajalikul määral arvesse erinevaid olusid eri liikmesriikides, otsides munade märgistamiseks majanduslikult kõige tasuvamaid meetodeid, samal ajal tagades piisava ja tõhusa kontrolli ning vältides konkurentsi moonutamist; kodulinnuliha- ja munaturu korralduskomitee ei ole oma ees- istuja määratud tähtaja jooksul arvamust avaldanud, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 1868/77 muudetakse järgmiselt. 1. Artikkel 2 asendatakse järgmisega: “Artikkel 2 1. — Tibude tootmiseks kasutatavad haudemunad märgistab üksikult tootja, trükkides munadele oma eraldusnumbri. Tähed ja numbrid peavad olema vähemalt 2 mm kõrged ja 1 mm laiad ning märgitud kustumatu musta tindiga. 2. DLiikmesriigid võivad erandina lubada haudemunade märgistamist lõikes 1 kirjeldatud viisist erinevalt, tingimusel et märgistus on musta värvi, kustumatu, selgelt nähtav ja suurusega vähemalt 10 mm?. Sel viisil märgistatakse munad enne nende inkubaatorisse panemist kas tootmisettevõttes või haudejaamas. Igat tüüpi pakenditel või mahutitel, milles kõnealuseid mune veetakse, peab olema tootja eraldusnumber. Kõnealust võimalust kasutavad liikmesriigid teavitavad sellest teisi liikmesriike ja komisjoni ning edastavad neile sel eesmärgil vastuvõetud sätted. 3. Liikmesriikide vahel võib vedada või kaubavahetuse eesmärgil müüa üksnes vastavalt lõikele 1 või 2 märgistatud haudemune.” 2. Artiklist 3 jäetakse välja sõnad “ja lintidele”. Artikkel 2 Käesolev määrus jõustub 1. juulil 1987. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. mai 1987 1 (') EÜTL 282, 1.11.1975, lk 100. (7) EÜTL 323, 18.11.1986, lk 1. () EÜTL 209, 17.8.1977, lk 1. () EÜTL 356, 31.12.1985, lk 64. Komisjoni nimel asepresident Frans ANDRIESSEN